b"\n_START_ARTICLE_\nGastronomia del Priorat\n_START_SECTION_\nVi\n_START_PARAGRAPH_\nEls vins del Priorat s\xc3\xb3n els que m\xc3\xa9s graduaci\xc3\xb3 tenen de tots els dels Pa\xc3\xafsos Catalans. La producci\xc3\xb3 a la comarca \xc3\xa9s dividida entre la DOQ Priorat, que hi ocupa el centre - de La Morera fins a Falset - i la DO Montsant que cobreix la perif\xc3\xa8ria. \xc3\x89s aquesta primera denominaci\xc3\xb3 la m\xc3\xa9s hist\xc3\xb2rica, ja que el Priorat deu el seu nom a que fou el feu del Prior de Scala Dei, la cartoixa del qual hi impuls\xc3\xa0 decisivament el conreu de la vinya.\n_START_SECTION_\nFires gastron\xc3\xb2miques\n_START_PARAGRAPH_\nEntre les fires i festes de la comarca la m\xc3\xa9s destacable \xc3\xa9s la Fira del Vi del Priorat, que se celebra el primer cap de setmana de maig a Falset. En aquesta fira s'exposa els vins propis de les dues denominacions comarcals, el Montsant i el Priorat. Una altra \xc3\xa9s la Festa de la Truita en Suc esmentada pr\xc3\xa8viament, celebrada a Ulldemolins el segon cap de setmana de mar\xc3\xa7 on el plat d'honor \xc3\xa9s la truita d'ous en salsa. Hi ha un concurs de cuina i degustaci\xc3\xb3. A finals de setembre t\xc3\xa9 lloc a Poboleda la Festa de la Verema a l'Antiga, on la gent participa en la verema i es fa un gran esmorzar popular."